חוק הביטוח הלאומי (תיקון מס' 210), התשע"ט-2019
הצעת חוק ממשלתית, הכנסת ה-20
פורסם: ספר החוקים, חוברת 2774, עמ' 152, 2019-01-07T00:00:00+02:00
בחוק הביטוח הלאומי (תיקון מס' 210), התשע''ט–2019, בוטלו הוועדות המקומיות המקצועיות לענייני סיעוד, שתפקידן היה לקבוע את שירותי הסיעוד שיש לספק לזכאי לגמלת סיעוד, ותפקידן הועבר למוסד לביטוח לאומי. על קביעת שירותי הסיעוד לזכאי, ניתן יהיה להשיג בפני מנהל תחום תביעות במוסד, והחלטה בהשגה תינתן תוך 21 ימים. המוסד לביטוח לאומי יעקוב אחר השפעת תיקון זה על מקבלי קצבת הסיעוד וידווח לוועדת העבודה, הרווחה והבריאות.